5 ຄົນ ເສຍຊີວິດ ໃນເຫດ ພູໄຟ Mayon ຂອງຟິລິບປີນ ລະເບີດ (ວີດີໂອ)
ມີນັກປີນພູ ພ້ອມດ້ວຍຜູ້ນໍາທ່ຽວ ຢ່າງນ້ອຍ 20 ຄົນ ກໍາລັງ​ພາກັນປີນພູ Mayon ທີ່​ສູງ 2,460 ແມັດນັ້ນຢູ່ ໃນຕອນທີ່ມັນລະເບີດຂຶ້ນ.
ພູເຂົາໄຟໜ່ວຍນຶ່ງ ໃນຈໍານວນຫລາຍໆໜ່ວຍທີ່ຍັງບໍ່ຕາຍ ຂອງຟິລິບປີນໄດ້ລະເບີດຂຶ້ນໃນມື້ນີ້ ໂດຍໄດ້ສັງຫານພວກ ປີນພູ ຢ່າງນ້ອຍ 5 ຄົນ ແລະຕັນສິບກ່ວາຄົນໄວ້ ຢູ່ໃກ້ໆ ກັບຂຸມພູໄຟ ທີ່ລະເບີດຂຶ້ນນັ້ນ ເຈົ້າໜ້າທີ່ຟິລິບປີນ ກ່າວວ່າ ມີນັກປີນພູ ພ້ອມດ້ວຍຜູ້ນໍາທ່ຽວ ຢ່າງນ້ອຍ 20 ຄົນ ກໍາລັງພາກັນປີນພູ Mayon ທີ່ສູງ 2,460 ແມັດນັ້ນຢູ່ ໃນຕອນທີ່ມັນລະເບີດຂຶ້ນ ໃນເຂົ້າວັນອັງຄານມື້ນີ້ ທງການໄດ້ຈັດສົ່ງ ຄະນະກູ້ໄພແລະເຮືອບິນເຮລິຄົບເຕີ ໄປຍັງພູໄຟໜ່ວຍນັ້ນ ຢູ່ທາງພາກກາງ ຂອງຟິລິບປີນ ໃນຄວາມພະຍາຍາມເພື່ອກູ້ເອົາພວກທີ່ເສຍຊີວິດແລະບາດເຈັບ ອອກມາ ເມກໝອກໄດ້ເລີ່ມຈາງຫາຍໄປຈາກພູເຂົາໄຟດັ່ງກ່າວ ແລະພູໄຟກໍໄດ້ສະງົບລົງແລ້ວ ໃນເວລາຕໍ່ມາ ຂອງເຊົ້າມື້ນີ້